પાટણ જીલ્લા કલેકટર કચેરીમાં દુદ્ખા ગામે જમીન હક્ક માટે સેવક ભાનુપ્રસાદ દ્વારા અગ્નિસ્નાન બાદ સમગ્ર રાજ્યમાં થયેલ ઉગ્ર આંદોલનના પગલા રાજ્યસરકાર દ્વારા સાંથણી અને ટોચના કાયદા અનુસંધાને અરજદારોને જમીન હક્ક છ માસમાં આપી દેવામાં આવે તેવો પરિપત્ર કરી તંત્રને આદેશ કર્યો હતો ત્યારે પાટણ જીલ્લામાં સાંથણીની જમીનોના લાભાર્થીઓને હજુ સુધી જમીનનો કબજો મળ્યો નથી અને મળ્યો છે એવા કેટલાક અરજદારોની જમીનો પર માથાભારે ઈસમોએ અનધિકૃત કબજો કરેલ હોઈ જમીનો સાચા લાભાર્થીઓને સોપવામાં આવે તેવી માંગ સાથે વડગામ ધારાસભ્ય અને રાષ્ટીય દલિત અધિકાર મંચના અધ્યક્ષ જીગ્નેશ મેવાણી સહીત મોટી સંખ્યામાં અરજદારો અને અનુસુચિત જાતિની સંસ્થાઓના આગેવાનો સાથે જીલ્લા કલેકટર અને નાયબ કલેકટર સાથે બેઠક કરી તંત્ર દ્વારા ચાર માસમાં સાંથણીની જમીનો અને લાભાર્થીઓને કબજો સોપેલ જમીનોની વિગતો માંગી હતી અને જીલ્લામાં ચાર માસ વીત્યા છતાં ૯૫ ટકા કામગીરી બાકી હોવાના આક્ષેપો કરી તંત્ર સામે ભારે રોષ ઠાલવ્યો હતો અને જીલ્લામાં ૪૨ જેટલા અરજદારોની યાદી સાથે અન્ય જે પણ લાભાર્થીઓને જમીનનો કબજો મળેલ નથી તે તમામ લાભાર્થીઓની જમીનની સ્થળ ચકાસણી કરી ત્રણ અઠવાડિયામાં તંત્ર દ્વારા કબજો સોપવામાં આવે અને જે લાભાથીઓને કબજો સોપ્યો છે છતાં માથાભારે ગામના ઈસમો દ્વારા તે જમીન પર અનધિકૃત કબજો કરી બેઠા છે તે તમામ ઈસમો પાસેથી તંત્ર જમીન ખાલી કરાવી લાભાર્થીઓને કબજો અપાવે તેવી માંગ કરી હતી અને જો ૨૧ જુલાઈ સુધીમાં તંત્ર દ્વારા આ બાબતે કોઈ નક્કર કાર્યવાહી કરવામાં નહિ આવે તો દલિત અધિકાર મંચ અને દલિત સમાજ દ્વારા રોડ પર ઉતરી ઉગ્ર આંદોલન કરવાની ફરજ પડશે તેવી ચીમકી તંત્ર સમક્ષ ઉચ્ચારતાં પાટણ જિલ્લામાં આ મુદ્દે ભારે ખળભળાટ મચી હતી.